THELASIS. 
21 
magis dilatatis et obsolete foveolatis, in floribus apertis confestim emarcescens. Pollinia 8, 
ellipsoideo-globosa, pulposa, belvola, per telam elasticam caudiculae subtili filiformi fasciculis 
duobus annexa. Retinaculum commune lineari-subulatum , membranaceum , diaphanum. Stigma 
in parte gynostemii crassiore, semilunare, marginatum, glutinosum. Ovarium clavato-trigonum. 
II. Folia disticha, inferne equitantia. Scapus alaris. 
4 THELASIS CARINATA. 
Th. spica elongata laxa multiflora; labello ovato acuminato intus ad basin tumido. 
Bl. Bydr. Flor. Ned. Ind. 586. Lindl. Gen. et Spec. Orch. 255. 2. Bl. Mus. Bot. 
II. 187 .no. 455. 
Habit. In truncis arborum vetustis in Java, Sumatra, cet., tam locis mediterraneis habitatis, quam in sylvis inferioribus 
montium altiorum. Longitudine et foliorum et spicarum variat. 
Descr. Caudex repens, sine pseudobulbis hic illic cespitem foliorum gerens, e cujus basi fibrae 
radicales creberrimae fasciculatae tortuosae pallide fuscae pilosiusculae oriuntur. Folia ple¬ 
rumque tria v. quinque sessilia , in basi sua conduplicata carinata sese invicem amplecten- 
tia, a qua tandem transversaliter sejunguntur, erecto-patentia, 4—15 poli., *.—1 poli, lata, 
linearia, obtusa v. obtusiuscula et oblique retusa, coriacea, flavoviridia, supra nitida, sub¬ 
tus opaca. Scapus foliis vulgo longior iisque interjectus, erectus v. apice cernuus, filiformis, 
inferne vaginis tribus v. quinque distantibus brevibus accumbentibus membranosis ore alter- 
natim in acumen productis obsessus, superne laxe spicatus. Flores sessiles, 4 lin., patentes 
v. patentissimi, vagi, inferne ex flavovirente gilvi, superne albidi, ad basin singuli bractea 
parva subulata acuminata concaviuscula patente v. tandem reflexa viridi margine fusco-spba- 
celata suffulti. Phylla perigonii textura laxa cellulari, acuminata, obscure uninervia; exteriora 
tria, quorum duo anteriora paululum obliqua , ima brevissime connata , concaviuscula , superne 
patentia ; interiora vix breviora, sed angustiora ac tenuiora , lineari-lanceolata , erecta. Labellum 
posticum, erectum, ovato-oblongum, acuminatum, concavum, in basi latiore subauriculato- 
eonstrictum et hic intus protuberans, imberbe. Gynostemium parvulum, antice ad basin 
utrinque dilatatam labello connexum, postice totum fere androclinio exsculpto occupatum, 
apice in rostellum tenue bifidum attenuatum. Anthera in margine androclinii posteriore 
denti brevi aflixa, cordata, acuminata, textura laxa cellulari, bilocularis, loculis obsolete 
foveolatis. Pollinia 8, subglobosa , pressione mutua nonnihil applanata , in extrema caudicula 
filiformi binis phalangibus annexa, quae in altera extremitate per retinaculum lineare 
membranaceum cruribus rostelli agglutinata. Stigma infra rostellum semilunare, excavatum, 
inferne calloso-marginatum. Ovarium turbinatum, trigonum, extus eadem textura laxa cellu¬ 
lari qua phylla perigonii. 
s. THELASIS CONTRACTA. 
Th. spica ovoidea multiflora; labello ovato obtuse acuminato intus ad basin tumido. 
Bl. Mus. Bot. II. '187. n°. 455. 
Habit. In maritimis Javae australis a divo van hasselt et in parva insula Nusakambangan a me in arboribus reperta. 
Spicis contractis differt a Th. carinata , quacum in reliquis vegetatione plane congruit. 
Descr. Folia in caudice repente fasciculata, terna ad quina gregatim equitantia, —7 poli., 
5—9 lin. lata, rectiuscula, linearia, obtusa v. obtusiuscula et oblique retusa, deorsum 
carinata, qua tandem transversaliter a basi crassiore conduplicata 1 —poli, longa sece¬ 
dunt, coriacea, ut tota herba, glabra. Pedunculi arrecti, filiformes, graciles, foliis plerumque 
breviores, inferne vaginis paucis brevibus remotis arctis obsessi, spica brevi vix pollicari 
ovoidea satis densiflora terminati. Flores breviter pedicellati, paulo minores quam Tli. carinatae. 
